**În zbor**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stau amintiri pitite în trecuturi,

a unui timp ce aripi a avut,

când zborul meu-o zbatere de fluturi

ți se preda cu grad de deținut.

Lăsat la sol, bolnav de sentimente,

în hangarul secundei am garat,

Și-am prins în nevăzutele gismente

icoana ta, lipsită de păcat.

Dar liniștea se-vântă în ecouri,

pereții cad sub unda unui vis.

Cu fiece celulă, prin hublouri,

te văd din nou, sclipind fără de bis.

E un balsam sclipirea ta divină,

în ochii mei uscați de-atâta foc,

Căci nu e coperiș ca să rețină

cum strălucești în stilul tău baroc.

Și aripi îmi întind spre-a ta idee

să te revăd o clipă în destin.

Prin propriul vis, pe-a inimii cornee

să te pictez la Viață sinonim.

Și îmi aburc voința către tine

te-oi regăsi așa... cum ai plecat

ca să urmezi cărări briliantine,

urmând un viitor predestinat.

Stau amintiri pitite în voleturi

și îmi susțin al sufletului zbor.

Drept pasager, lipsit de acareturi,

Sunt numai eu, bolnav de al tău dor.